Bi şîarê ''Qedexeyê vera PKKyî wedarnê, verê haştîye abikerê'' (Den weg für Feieden ebnen, PKK-Verbot Aufheben) qedexeyê vera PKKyî yo 30 serre paytextê Almanya Berlin de yeno protestokerdene. 26ê teşrîna peyêne ya 1993yî de Wezîrê Karanê Teberî yê ê çaxî Kanterî bi bultenêkê 53 rîpelan PKK qedexe kerdbi.
Çalakîye bi beşdarî û destekê dezgehanê sey KON-MEDî, Antîfa, Interventionistische Linke, Linksjugend (Ciwananê Çepgîran) û Partîya Çepe yena kerdene û çalakîye armanc kena ke qedexeyê vera PKKyî bêro wedaritene û sîyasetê krîmînalîzkerdişê kurdan wa biqedo.
Rayraşîyayîş Hermannplatz de pê deqayêkê rêzgirewtişî dest pêkerd. Çalakîye de bi hezaran kesî yew fekî ra sloganê sey “Bijî Serok Apo", "Bijî berxwedana gerilla", ''Kiştox Erdogan'' vanê.
